Það hefur lengi verið þekkt að meðalaldur íbúa Fjallabyggðar , ekki síst Siglufjarðar , hefur verið hærri en flestra annarra sveitarfélaga . Nú hefur Samband íslenskra sveitarfélaga birt á vefsíðu sinni skjal sem sýnir breytingar á aldurssamsetningu sveitarfélaga frá 1998 til 2015 . Þegar skoðaður er svonefndur aldurspýramídi fyrir Fjallabyggð má greinilega sjá hvernig fjölgað hefur hlutfallslega í elstu aldurshópunum en fækkað í þeim yngri . Þessar breytingar hafa margvísleg áhrif á starfsemi sveitarfélagsins , nemendum í grunnskólum fækkar en þörf fyrir þjónustu við aldraða eykst . Hinn 1. janúar 1998 bjuggu á Siglufirði og í Ólafsfirði 2.731 og 1. janúar á þessu ári 2.037 . Hinn 1. janúar 2010 bjuggu 1.214 manns á Siglufirði og 852 í Ólafsfirði , eða samtals 2.066 . Á báðum stöðunum voru karlarnir fleiri en konurnar og munaði 24 á Siglufirði en 27 í Ólafsfirði . Þá voru 15% íbúa Siglufjarðar sjötíu ára eða eldri og rúm 14% íbúa Ólafsfjarðar . Hliðstæðar tölur fyrir Dalvík voru 10% en 9% fyrir Akureyri og Reykjavík . Mynd : Skjáskot af heimasíðu Sambands íslenskra sveitarfélaga . Texti : Jónas Ragnarsson | [ email protected ]